SIA “Ozolnieku KSDU” kustamās mantas

IZSOLES NOTEIKUMI

Izdoti, pamatojoties uz Publiskas personas

mantas atsavināšanas likuma 11. panta 2. punktu

un SIA “Ozolnieku KSDU”

2017.gada 8.februāra noteikumiem

“Mantas atsavināšanas kārtība

**1.Vispārīgie noteikumi**

1.1. Traktora Belarus 320.4, komplektācijā arP6-20 komunālo slotu un sniega lāpstu, izsoles noteikumi, turpmāk tekstā – NOTEIKUMI, nosaka kārtību, kādā organizējama izsole, atbilstoši Publiskas personas mantas atsavināšanas likumam.

1.2. Izsoli organizē SIA “Ozolnieku KSDU” iepirkumu komisija, turpmāk tekstā –KOMISIJA.

1.3. Izsole notiek SIA “Ozolnieku KSDU”, reģistrācijas Nr. LV41703003356, Kastaņu iela 2, Ozolnieki, Ozolnieku novadā **2020. gada 17.decembrī, plkst. 10:00** .

1.4. Izsoles rezultātus apstiprina SIA “Ozolnieku KSDU”.

1.5. Sūdzības par izsoles rīkotāja darbībām var iesniegt SIA “Ozolnieku KSDU” valdes loceklim.

1.6. Izsoles veids: rakstiska izsole ar augšupejošu soli. Par sākumcenu tiek uzskatīta nosacītā cena.

1.7.Sludinājumi par kustamas mantas izsoli publicējami laikrakstā “Zemgales Ziņas” un SIA “Ozolnieku KSDU” mājas lapā [www.oksdu.lv](http://www.oksdu.lv).

**2. Izsoles priekšmeta apraksts un nosacītā cena**

2.1. Kustamā manta – traktors ar uzkabi:

|  |  |  |  |  |
| --- | --- | --- | --- | --- |
| Nr. p/k | Marka | Valsts reģistrācijas nr. | Izlaiduma gads | Nosacītā cena EUR |
| 1. | Traktors Belarus 320.4 | T8051 LH | 2013 |  |
| 2. | Komunālā slota PADAGAS PG-20 |  | 2014 | **9500** |
| 3. | Sniega lāpsta ANDRAVA ASVS-180 |  | 2014 |  |

2.2. Traktors aprīkots ar Brīdinājuma zīmi, ugunsdzēšamo aparātu, bākuguni, STARCO riepas 8.00-16/9-15,3. Tehniskā apskate.

**3. Izsoles gaita**

3.1. Izsoles laiks un vieta: izsole notiks SIA “Ozolnieku KSDU”, Kastaņu iela 2, Ozolniekos, Ozolnieku novads, **2020.gada 17.decembrī, plkst. 10:00.**

3.2. Solījumu veids: **rakstisks.**

3.3. Izsoles gaita tiek protokolēta.

3.4. Par izsoles dalībnieku var būt jebkura fiziska vai juridiska persona. Fiziskai personai uz izsoli jābūt līdzi personu apliecinošam dokumentam, juridiskai personai – pārstāvniecību apstiprinošam dokumentam un pārstāvja personu apliecinošam dokumentam.

3.5. Izsoles komisija, atklājot kustamas mantas izsoli, sastāda dalībnieku sarakstu, kuri izpildījuši šo noteikumu 4.1., 5.,1., un 5.2.punkta prasības.

3.6. Izsoles komisija pirms izsoles sastāda izsoles dalībnieku sarakstu, kurā katrs izsoles dalībnieks ar parakstu apliecina, ka ir iepazinies ar izsoles kārtību un tai piekrīt, kā arī viņam nav pretenziju par izsolāmās mantas faktisko stāvokli.

3.7. Norādītajā rakstiskās izsoles stundā, izsoles komisija pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc šī paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles komisijas priekšsēdētājs dalībnieku klātbūtnē atver slēgtās aploksnēs iesniegtos piedāvājumus un visi komisijas locekļi uz tiem parakstās. Mutiski piedāvājumi rakstiskā izsolē ir aizliegti.

3.8. Pēc aplokšņu atvēršanas, izsoles komisija no iesniegtajiem piedāvājumiem sastāda piedāvāto cenu sarakstu par kustamo mantu, noraida nederīgos piedāvājumus, atzīmējot to protokolā, un, ja nav nekādu šaubu, paziņo, ka izsole ir pabeigta, kā arī nosauc visaugstāko cenu un personu, kas to nosolījusi. Izsoles procedūru protokolē.

3.9. Ja, pēc visu aplokšņu atvēršanas, izrādās, ka vairāki izsoles dalībnieki ir piedāvājuši vienādu augstāko cenu, izsoles komisija vēl divas darba dienas turpina izsoli personām, kuras piedāvājušas vienādu augtāko cenu, pieņemot no tām rakstiskus piedāvājumus.

**4. Izsoles dalībnieka pienākumi un tiesības**

4.1. Izsoles dalībniekam pirms izsoles jāiemaksā nodrošinājums EUR 100,00 (viens simts *euro* 00 centi), t.i. 1% (viens procentu) apmērā no izsolāmās kustamās mantas, traktora Belarus 320.4 un tā komplektācijas, sākumcenas. Nodrošinājums jāiemaksā SIA “Ozolnieku KSDU” kontā AS “SEB banka” LV44UNLA0008000508506 ar norādi SIA “Ozolnieku KSDU” izsolāmās kustamās mantas traktora Belarus 320.4 un tā komplektācijas līdz izsoles sākumam.

4.2. Izsoles dalībnieks var apskatīt izsoles priekšmetu iepriekš sazinoties ar SIA “Ozolnieku KSDU” komercnodaļas vadītāju Eviju Rubinu, tel. 27161528, e-pasts [evija.rubina@oksdu.lv](mailto:evija.rubina@oksdu.lv).

**5. Izsoles noteikumi**

5.1. Piedāvājumi iesniedzami vai sūtāmi SIA “Ozolnieku KSDU”, adrese: Kastaņu iela 2, Ozolnieki, Ozolnieku novads, LV- 3018, **līdz** **2020.gada 17.decembrim, plkst. 10:00.**

5.2. Piedāvājumi iesniedzami slēgtā aploksnē ar atzīmi „Kustamās mantas – traktora izsolei”.

5.3. Piedāvājums sastāv no izsoles dalībnieka vai tā pilnvarotās personas parakstīta un šo noteikumu pielikumam Nr.1 atbilstoša iesnieguma. Ja iesniegumu paraksta pilnvarotā persona, pieteikumam pievienojams arī attiecīgais pilnvarojums. Piedāvājumi, kas neatbilst norādītajām prasībām, uzskatāmi par nederīgiem un netiek izskatīti.

5.4. Piedāvājumus izsolei var iesniegt līdz **2020.gada 17.decembrim, plkst. 10:00**.

5.4.1. sūtot pa pastu izsoles rīkotājam – SIA “Ozolnieku KSDU”, pasta sūtījums jāsaņem līdz šo noteikumu 5.4.punktā noteiktajam izsoles sākuma termiņam;

5.4.2. nododot personīgi izsoles rīkotājam – SIA “Ozolnieku KSDU”, līdz šo noteikumu 5.4.punktā noteiktajam izsoles sākuma termiņam.

5.5. Personiski iesniegtie vai pa pastu sūtītie piedāvājumi izsolei glabājami slēgtās aploksnēs līdz izsolei.

5.6. Pārsolīšanas solis ir **EUR 100,00** (viens simts *euro*).

5.7. Solīšana notiek **tikai pa 5.6 punktā noteikto soli**.

5.8. Piedāvātā augstākā cena, atrēķinot naudā iemaksāto nodrošinājumu (šo noteikumu 4.1.punkts), jāsamaksā par nosolīto mantu septiņu dienu laikā no SIA “Ozolnieku KSDU” izrakstītā rēķina saņemšanas dienas (rēķinu izraksta ne vēlāk kā nākošajā dienā pēc līguma parakstīšanas).

5.9. Nokavējot noteikto samaksas termiņu, nosolītājs zaudē iemaksāto nodrošinājumu, un izsole ar augšupejošu soli atzīstama par nenotikušu.

5.10 Ja neviens dalībnieks nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.

5.11. Ja noteiktajā termiņā neviens dalībnieks nav reģistrējies, izsole atzīstama par nenotikušu.

5.12. Izsoles rīkotājs apstiprina izsoles protokolu septiņu dienu laikā pēc izsoles.

5.13. SIA “Ozolnieku KSDU” valdes loceklis izsoles rezultātus apstiprina divdesmit vienas dienas laikā pēc šo noteikumu 5.8.punktā paredzēto maksājumu veikšanas.

5.14. Ja izsolē sasniegta pieņemama cena, apstiprinājumu var liegt tikai tad, ja rīkojot izsoli pieļauta atkāpe no izsoles noteikumos paredzētās izsoles kārtības, vai atklājas, ka nosolītājs ir tāda persona, kura nevar slēgt darījumus vai kurai nebija tiesību piedalīties izsolē.

5.15. Septiņu dienu laikā pēc izsoles rezultātu apstiprināšanas ar nosolītāju tiek noslēgts pirkuma līgums.

5.16. Visus izdevumus, kas saistīti ar kustamas mantas – traktora- pirkuma pārdevuma līguma slēgšanu un reģistrāciju uz pircēja vārda, sedz pircējs.

5.17. Izsoles dalībniekiem, kuri nav nosolījuši augstāko cenu, izsolāmās mantas nodrošinājumu atmaksā desmit darba dienu laikā, saskaņā ar izsoles dalībnieka iesniegumu uz viņa norādīto bankas kontu. Izsoles dalībniekam iesniegumu par nodrošinājuma atmaksu jāiesniedz mēneša laikā no izsoles rezultātu apstiprināšanas.

Pielikums Nr.1

izsoles noteikumiem

**PIETEIKUMS**

**Dalībai kustamās mantas izsolē**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Sastādīšanas vieta datums

**Informācija par izsoles dalībnieku**

Dalībnieka nosaukums (juridiska

persona) vai vārds uzvārds

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs (juridiska

persona) vai personas kods

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese (juridiska persona)

vai deklarētā dzīvesvietas adrese

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fakss:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Finanšu rekvizīti**

Bankas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konta numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | **Izsoles priekšmets** | |
| Nr.p/k | Izsoles priekšmeta nosaukums | Piedāvātā summa EUR |
| 1. | Traktors Belarus 320.4  Komunālā slota PADAGAS PG-20  Sniega lāpsta ANDRAVA ASVS-180 |  |

**Ar šī iesnieguma iesniegšanu apliecinu:**

1. Apliecinu savu dalību pašvaldības iestādes kustamās mantas – traktora izsolē;

2. Apstiprinu, ka esmu iepazinies ar izsoles nolikumu un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav;

3.Apliecinu, ka visa sniegtā informācija ir patiesa.

|  |  |
| --- | --- |
| Dalībnieka vadītāja (pilnvarotā pārstāvja) vai fiziskās personas vārds, uzvārds: |  |
| Amats (juridiskai personai): |  |
| Paraksts | z.v. |